Dean Henderson

Dean Bradley Henderson (lahir 12 Mac 1997) ialah seorang pemain bola sepak profesional Inggeris yang bermain sebagai penjaga gol untuk kelab Liga Perdana Inggeris Nottingham Forest F.C., secara pinjaman daripada Manchester United, dan pasukan kebangsaan England.

Henderson menandatangani kontrak profesional pertamanya dengan Manchester United pada tahun 2015 dan memperpanjangnya pada tahun 2018 untuk dua tahun lagi hingga 2022. Dia membuat debut untuk Manchester United menentang Luton Town pada pusingan ketiga Piala EFL pada tahun 2020. Dia juga telah  dipinjamkan kepada sejumlah pasukan lain. Setelah bermain di pelbagai bahagian bawah, dia membuat debut Liga Perdana dengan  Sheffield United pada tahun 2019. Dia telah mewakili England di  bawah-16,  bawah-17,  bawah-20,  bawah-21 dan peringkat senior.

Kerjaya kelab

Akademi Manchester United
Henderson menyertai Akademi Manchester United ketika berusia 14 tahun, dia telah menghabiskan enam tahun di  Carlisle United. Dia pertama kali menyertai akademi pada bulan Ogos 2011.

Setelah maju ke akademi, Henderson adalah antara 10 pemain yang menyertai skuad Academi untuk musim 2013-14. Dia menjadi penjaga gol untuk pasukan U18 pada musim 2013–14.

Pada musim 2014–15, Henderson terus beraksi cemerlang sebagai penjaga gol untuk pasukan U18, dia membuat 25 penampilan tetapi mengalami kecederaan menjelang akhir musim. Namun demikian, dia antara calon untuk anugerah Pemain Terbaik Muda Jimmy Murphy tetapi kalah kepada Axel Tuanzebe. Pada bulan Ogos 2015, Henderson menandatangani kontrak profesional pertamanya dengan kelab.

Rujukan